stanford-oval/wikipedia huggingface dataset:
Luettelo diplomaattisista edustustoista Ranskassa
Konsulaatit ja Pääkonsulaatit > Strasbourg

Algeria
Itävalta
Belgia
Kiina
Saksa
Pyhä istuin (toimisto)
Japani
Kosovo
Luxemburg
Marokko
Meksiko (Yhteysvirasto)
Portugali
Romania
Venäjä
Serbia
Espanja
Sveitsi
Tunisia (Konsulaatti)
Turkki
Yhdysvallat
Konsulaatit ja Pääkonsulaatit > Toulouse

Algeria (Konsulaatti)
Italia (Konsulaatti)
Marokko
Portugali (Konsulaatti)
Slovenia (Konsulaatti)
Espanja
Tunisia (Konsulaatti)
Yhdysvallat (Konsulaatti)
Konsulaatit ja Pääkonsulaatit > Villemomble

Marokko
Konsulaatit ja Pääkonsulaatit > Vitry-sur-Seine

Algeria (Konsulaatti)
Maat, joilla on erilliset edustustot OECD:ssä

| --- | --- |
  Itävalta   Belgia   Kanada   Chile   Tšekki   Viro   Suomi   Ranska   Saksa   Kreikka   Unkari   Italia:   Japani   Etelä-Korea   Meksiko   Alankomaat   Norja   Puola   Portugali   Slovakia   Sveitsi   Turkki   Yhdysvallat
Italian suurlähetystö Pariisissa
Venäjän pääkonsulaatti Marseillessa
Venäjän pääkonsulaatti Strasbourgissa
Käännös suomeksi
Maximilian von Spee

Maximilian von Spee
Maximilian Johannes Maria Hubertus Reichsgraf von Spee (22. kesäkuuta 1861 Kööpenhamina, Tanska – 8. joulukuuta 1914 Etelä-Atlantti Falklandsaarten edustalla) oli saksalainen kreivi ja Saksan keisarikunnan laivaston vara-amiraali.
Ura

Von Spee liittyi Saksan keisarikunnan laivastoon kadetiksi 23. huhtikuuta 1878. Hän sai upseerin viran 17. joulukuuta 1881 ja palveli useissa komentotehtävissä Afrikassa, muun muassa Saksan Kamerunin satamien päällikkönä, sekä Kaukoidässä. Hän työskenteli myös asekehityksen parissa. Vuonna 1908 hänet nimitettiin Pohjanmeren laivaston esikuntapäälliköksi.
Von Spee ylennettiin 27. tammikuuta 1910 kontra-amiraaliksi ja vara-amiraaliksi 14. marraskuuta 1913, jolloin hänet nimitettiin Saksan Itä-Aasian risteilijälaivueen komentajaksi lippulaivanaan SMS Scharnhorst. Laivue oli sijoitettu Kiinaan Tsingtauhun, joka oli saksalaisten hallinnoima enklaavi Kiinassa. Ensimmäisen maailmansodan alettua laivue keskittyi upottamaan brittiläisiä kauppa-aluksia. Se saavutti myös näyttävän voiton Yhdistyneen kuningaskunnan kuninkaallisen laivaston risteilijäosastosta Chilen rannikolla 1. marraskuuta 1914 käydyssä Coronelin meritaistelussa, jossa von Speen vastustajana brittiosaston komentajana oli Christopher Cradock.
Von Spee kaatui Falklandsaarten taistelussa 8. joulukuuta 1914 yritettyään aluksineen suorittaa iskun Port Stanleyn satamaan ja jouduttuaan vara-amiraali Frederick Sturdeen komentamien HMS Invinciblen ja HMS Inflexiblen yllättämiksi. Taistelussa kuoli noin 2 000 saksalaista, mukaan lukien von Speen pojat luutnantit Otto Ferdinand ja Heinrich Franz. Von Speen osaston aluksista upposi yhteensä kuusi.
Muuta

Vuonna 1934 taskutaistelulaiva Admiral Graf Spee sai nimensä von Speen mukaan.
Mikalauka

Mikalauka on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 312 asukasta.
Kylän sijainti kartalla
Mehmet Dragusha

Mehmet Dragusha (s. 9. lokakuuta 1977, Pristina, Kosovo) on jalkapalloilija, joka edustaa saksalaista 1. FC Magdeburgia. Kansainvälisellä tasolla Kosovon albaaniväestöön kuuluva Dragusha edustaa Albaniaa. Keskikenttäpelaajana pelaava Dragusha on 180 senttimetriä pitkä.
Dragusha on edustanut nykyisen seuransa lisäksi KF Prishtinaa kotimaassaan Kosovossa, NK Mariboria Sloveniassa ja FC Sachsen Leipzigia, Eintracht Trieriä, SC Paderbornia ja SV Elversbergiä Saksassa. Nykyiseen seuraansa hän siirtyi vuonna 2008.
Albanian maajoukkueessa Dragusha on pelannut kymmenen ottelua.
Aiheesta muualla

Dragusha SV Elversbergin sivuilla[vanhentunut linkki] (saksaksi)
Michele Monti

| Mitalit> Maa:   Italia.Miesten Judo.MM-kilpailut  | Mitalit> Maa:   Italia.Miesten Judo.MM-kilpailut  | Mitalit> Maa:   Italia.Miesten Judo.MM-kilpailut  | Maa:   Italia> Miesten Judo. |
| --- | --- | --- | --- |
|  Pronssia | Pariisi 1997 | 86 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Bukarest 2004 | 100 kg |  |
Michele Monti (5. kesäkuuta 1970 – 8. joulukuuta 2018) oli italialainen judoka.
Mazsalaca

| Mazsalaca |
| --- | --- |
 Mazsalacan luterilainen kirkko
 vaakuna
 Mazsalaca
Valtio:   Latvia
Kunta:  Mazsalacan kunta
Kaupungin oikeudet:  1928
Pinta-ala:  
 – Kokonaispinta-ala:  181,67 km²
Väkiluku (2016)  ():  1 326
Aikavyöhyke:  UTC+2
 – Kesäaika:  UTC+3
 
 Mazsalaca 
Infobox OKVirheellinen NIMI-arvo: 
Mazsalaca on kaupunki Pohjois-Latviassa Vidzemen historiallisella alueella. Vuoden 2009 kuntauudistuksen myötä se on kuulunut Mazsalacan kuntaan, jonka hallinnollinen keskus Mazsalaca on. Kunta muodostettiin entisistä Ramatan, Sēļin ja Skaņkalnen kunnista.
Historia

Varhaisimmat merkit asutuksesta kaupungin alueella ovat 7 000 vuotta vanhoja. Alueelta on löydetty yli 315 tuolta ajalta peräisin olevaa hautaa ja alue onkin suurin tunnettu kivikautinen hautauspaikka Pohjois-Euroopassa. Ennen latvialaisasutusta alueella asui liiviläisiä, jotka jättivät jälkensä alueen paikannimistöön. Vuonna 1528 rakennettiin Valtenbergin kartano, joka sijaitsi nykyisen kaupunginkoulun paikalla. Vuonna 1864 Valtenbergin kartano alkoi vuokrata maata tiluksiltaan ja alueelle muutti enemmän väkeä. Mazsalaca sai kaupungin oikeudet vuonna 1928. Vuonna 1937 kaupunkiin rakennettiin rautatie Riiasta. 1966 kaupunkiin tuli elokuvateatteri, sairaala ja koulu. Nykyisin suuri osa kaupunkilaisista saa elantonsa maanviljelyksestä, metsänhoidosta ja palveluista.
Vuonna 2009 kaupunki oli kansainvälisissä uutisissa, kun sen alueelle väitettiin pudonneen meteoriitti. Tapaus herätti kuitenkin epäilyjä ja myöhemmin tapaus paljastui Tele2-yhtiön markkinointitempaukseksi.
Kaupungin tunnukset

Mazsalacalla on käytössään vaakuna ja kaupunginhymni. Vaakunassa on kuvattu kolme pystyraitaa, joista keskimmäinen on hopeinen ja reunimmaiset mustia. Vaakunan keskellä on kuvattuna silta ja sen pohjalla aallokko. Vaakunan yläosan kolme tähteä ovat Latvian vaakunasta ja ne viittaavat yhteenkuuluvuuteen Latviaan.
Aiheesta muualla

Kuvia tai muita tiedostoja aiheesta Mazsalaca Wikimedia Commonsissa
Mentai rock

Mentai rock (jap. 明太ロック) on nimitys joukolle japanilaisia muusikkoja, jotka saivat suurta huomiota kotimaassaan 1970-luvulla. Suosio jatkui myös 1980-luvun puolelle, eikä artisteilla ollut oikeastaan muuta yhteistä kuin heidän syntymäpaikkansa, Fukuokan Hakata-ku. Nimitys mentai rock on muunnelma paikallisesta herkusta, mentaikosta, joka on tehty turskan mädistä. Monet myös uskoivat heidän musiikissaan olevan yhtäläisyyksiä eri musiikkityylien laajasta määrästä huolimatta.
Mentai rock -artistit

Johtavia mentai rockin edustajia olivat muun muassa Sheena & the Rokkets, Sunhouse, Accidents ja The Mods.
Neo mentai rock

Vaikka alkuperäinen mentai rock kuoli 1980-luvun alussa, Fukuokan musiikkiskene on jatkanut uusien, lupaavien muusikkojen kasvattamista. Ayumi Hamasaki, kotoisin juuri Fukuokasta, on Japanin rikkain nainenmilloin? ja parhaiten palkittu J-pop-artisti kautta aikojen. Muita suosittuja artisteja nykyisin ovat esimerkiksi Shiina Ringo ja Spitz.
Fukuokalaisia tunnettuja artisteja ovat myös:
Roi Schaider
Smooth Line
Sano Masaru (Arkistoitu – Internet Archive)
Aqua Bomb (Arkistoitu – Internet Archive)
The Cigavettes
UFO Beam (Arkistoitu – Internet Archive)
Nanbanjin (Arkistoitu – Internet Archive)
The Routes (Arkistoitu – Internet Archive)
Cut Flowers (Arkistoitu – Internet Archive)
Limit Break (Arkistoitu – Internet Archive)
Baobab
Dr. Funkinstein (Arkistoitu – Internet Archive)
Aiheesta muualla

Waster's Lamentin artikkeli (Arkistoitu – Internet Archive) (englanniksi)
Michele Murphy-Kaulanen

Michele Murphy-Kaulanen, kutsumanimeltään Minttu Kaulanen, (s. 3. huhtikuuta 1980 Mänttä) on suomalainen tv-esiintyjä ja julkisuuden henkilö. Hän on naimisissa entisen kauppias Sampo Kaulasen kanssa ja tosi-tv-julkisuutta saaneen, Äkäslompolossa toimivan Jounin Kaupan entinen toimitusjohtaja. Pariskunta tapasi toisensa vuonna 2010 Diili-ohjelman kuvauksissa, jossa molemmat olivat kilpailijoina.
Kaulasella on kolme tytärtä.
Kaulasen vanhemmat tapasivat toisensa Yhdysvalloissa. Kaulanen syntyi Suomessa, mutta pian hän lähti Yhdysvaltoihin äitinsä kanssa. He muuttivat takaisin Suomeen Kaulasen ollessa 8-vuotias.
Kaulanen on osallistunut moniin televisio-ohjelmiin, kuten Diili, Lapin Sampo ja kauppiaan rouva, Suurin pudottaja ja Farmi Suomi.
Michele Molese

Michele Molese (29. elokuuta 1928 New York – 5. heinäkuuta 1989 Broni) oli italialainen oopperalaulaja, äänialaltaan tenori. Hän tuli tunnetuksi työstään New Yorkin kaupunginoopperassa.
Molese syntyi italialais-yhdysvaltalaisille vanhemmille. Hän opiskeli ja aloitti uransa Italiassa, jossa teki myös debyyttinsä Milanon Teatro Nuovossa vuonna 1957. Hän lauloi muissakin Italian kaupungeissa ja työskenteli kuuden kauden ajan Belgradin oopperassa ennen liittymistään New Yorkin kaupunginoopperan palvelukseen. Hän teki ensiesiintymisensä siellä Pinkertonin roolissa oopperassa Madama Butterfly vuonna 1964. Hän esiintyi miespääosassa Beverly Sillsin parina muiden muassa oopperoiden Manon, Faust ja Lucia di Lammermoor tuotannoissa.
1. marraskuuta 1974 Molese lauloi voimakkaasti tenorin korkean c-sävelen Un ballo in mascheran esityksessä. Aplodien jälkeen hän kertoi omistaneensa sävelen kriitikko Harold C. Schonbergille, joka aiemmin oli arvostellut tenoria "puristetuista korkeista äänistä". New Yorkin kaupunginoopperan johtaja Julius Rudel erotti Molesen epäammattimaisesta käytöksestä, mutta tämä pääsi toistuvasti palaamaan samaan oopperataloon, jossa teki viimeiset esiintymisensä kuusi vuotta myöhemmin Cavaradossin roolissa Toscassa.
Laulu-uransa jälkeen Molese asui Italian Bronissa, jossa kuoli 60-vuotiaana saatuaan sydäninfarktin. Leskeksi jäi mezzosopraano Zoe Papadaki.
Michele Padovano

Michele Padovano vuonna 2008.
Michele Padovano (s. 28. elokuuta 1966 Torino, Italia) on italialainen ammattilaisuransa päättänyt jalkapalloilija, pelipaikaltaan keskushyökkääjä.
Padovano debytoi lukuisten joukkueidensa uran Asti Calciossa, mutta hän on saavuttanut kaikki merkittävimmät voittonsa Juventuksessa vuosina 1995–1997. Hän voitti joukkueen kanssa kahdesti Intercontinental Cupin 1996 ja 1997, Italian supercupin kaudella 1997–1998, UEFA Super Cupin kaudella 1996–1997, Mestarien liigan kaudella 1995–1996 ja kaksi kertaa Italian mestaruuden kausilla 1996–1997 ja 1997–1998. Padovano pelasi urallaan yhteensä 316 liigaottelua, joissa hän teki 86 maalia ja syötti 10 kertaa. Hän pelasi Italian maajoukkueessa yhden ottelun.
Mauritz Nylund (runoilija)

Mauritz Nylund (12. helmikuuta 1925 Helsinki – 28. heinäkuuta 2012) oli suomalainen runoilija, kriitikko ja kääntäjä. Hän julkaisi runokokoelmia sekä ruotsiksi että suomeksi.
Nylund opiskeli Helsingin yliopiston valtiotieteellisessä ja humanistisessa tiedekunnassa. Hän työskenteli suomen opettajana Svenska Lyceumissa, mainostoimittajana ja Författarcentrumin kulttuurisihteerinä. Nylund myös käänsi ja toimitti antologioita.
Nylund mainitsi kirjallisiksi vaikuttajikseen Gustav Frödingin, Gunnar Björlingin, Elmer Diktoniuksen, Edith Södergranin, Heinrich Heinen ja Jacques Prévertin.
Nylundille myönnettiin valtion ylimääräinen taiteilijaeläke toukokuusta 1987 alkaen.
Teokset

Om mörker är allt, Söderströms 1953.
Rävspel, Söderströms 1961.
Den odöpta hästen, Söderströms 1963.
Ofinlandssvensk verksamhet, Söderströms 1965.
Han sa hon sa, Söderströms 1969.
Men den skrattade bara - Mutta se nauroi vain, Boklaget 1975.
Rakastavat ne miehetkin, W&G 1978.
En dag tittade jag på dig genom ett förstoringsglas, Revolt 1984.
Det blåser mellan stolarna, Söderströms 1994.
Mauritz Lassenius

Alexander Mauritz Lassenius (14. syyskuuta 1865 Helsingin pitäjä – 5. maaliskuuta 1952 Helsinki) oli suomalainen juristi ja yritys- ja järjestöjohtaja, joka sai laamannin arvonimen.
Mauritz Lasseniuksen vanhemmat olivat maanviljelijä Alexander Lassenius ja Emilia Maria Svanström ja puoliso vuodesta 1897 voimistelunopettaja Valborg Elisabet Svanström (1875–1952), metsänhoitaja August Robert Svanströmin tytär.  Lassenius tuli ylioppilaaksi Svenska normallyceumista 1884 ja suoritti oikeustutkinnon 1890. Varatuomarin arvon hän sai 1893.
Lassenius oli asianajaja Helsingissä 1894–1918 ja  Castrén & Snellmanin asianajotoimiston osakas 1898–1918. Hän tuli Ab W. Gutzeit & Co:n, vuodesta 1924 Enso-Gutzeit-osakeyhtiö, palvelukseen 1918 ja toimi yhtiön johtokunnan jäsenenä vuodesta 1919 ja puheenjohtajana 1924–1937. Tornatorin johtokunnan jäsen Lassenius oli 1932–1937.
Lassenius oli myös Helsingin kaupunginvaltuuston jäsen 1907–1920, Suomen Työnantajain Keskusliiton hallituksen jäsen 1922–1927 ja puheenjohtaja 1926–1937, Suomen Sahateollisuuden Työnantajaliiton hallituksen puheenjohtaja 1926–1927 ja Suomen Puunjalostusteollisuuden Työnantajaliitossa hallintoneuvoston jäsen 1927–1937 ja sahateollisen osaston johtokunnan puheenjohtaja 1926–1937. Laamannin arvonimen Lassenius sai 1935.
Aiheesta muualla

Mauritz Lassenius Biografiasampo.
Metsänemät

| Metsänemät |
| --- | --- |
 Metsänemä (Epipogium aphyllum)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Metsänemät Epipogium  J.G.Gmel. ex Borkh.
Katso myös
   Metsänemät Wikispeciesissä   Metsänemät Commonsissa 
Infobox OKNimi-testi OK: 
Metsänemät (Epipogium) on kasvisuku kämmekkäkasvien heimossa. Siihen kuuluu seitsemän lajia, joita esiintyy Euraasiassa, Afrikassa ja Australiassa. Metsänemien tieteellinen nimi Epipogium (kreik. epi + pogon, "parran päällä") viittaa kukan muotoon, sen huulen alapuolelle kääntyneisiin kehälehtiin.
Lajeja

metsänemä eli korallimetsänemä (Epipogium aphyllum)
Epipogium japonicum
Epipogium roseum
Michele Russo

Michele Russo (30. tammikuuta 1945 San Giovanni Rotondo – 29. maaliskuuta 2019) oli italialainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1969 ja sai pappisvihkimyksensä 18. maaliskuuta 1970. Hänet nimitettiin Doban hiippakunnan johtoon Tšadiin 6. maaliskuuta 1989, ja piispaksi vihkiminen seurasi 21. toukokuuta. Pääkonsekraattorina toimi Matthias N’Gartéri Mayadi, jota avustivat Gabriel Balet ja Joachim N’Dayen.
Mehmet Kaplan

| Mehmet Kaplan |
| --- | --- |
 Mehmet Kaplan vuonna 2021.
Ruotsin asuntoministeri
 Löfvenin I hallitus 3. lokakuuta 2014 – 18. huhtikuuta 2016  
Edeltäjä:  Stefan Attefall
Seuraaja:  Per Bolund
Valtiopäiväedustaja
 Tukholman vaalipiiri 2006–2014  
Henkilötiedot
Syntynyt: 1971  Gaziantep, Turkki
Tiedot
Puolue:  ympäristöpuolue
Uskonto:  muslimi
Mehmet Kaplan (s. 1971 Gaziantep) on turkkilais-ruotsalainen ympäristöpuolueen poliitikko ja Ruotsin entinen asuntoministeri (2014–2016). Hän istui valtiopäivillä vuosina 2006–2014 ja oli siellä ympäristöpuolueen ryhmänjohtaja vuosina 2013–2014.
Kaplan erosi ministerinvirastaan keväällä 2016, kun julkisuuteen oli paljastunut hänen juhlineen edeltävänä kesänä ramadania turkkilaisen äärioikeistolaisen Harmaat sudet -järjestön edustajan kanssa, ja että hän toisessa yhteydessä oli rinnastanut palestiinalaisten kohtelun Israelissa juutalaisten kohteluun Natsi-Saksassa.
Yksityiselämä

Kaplan on naimisissa ja hänellä on kaksi tytärtä.
Aiheesta muualla

Mehmet Kaplan Ruotsin hallituksen verkkosivuilla (ruotsiksi)
Mehmet Kaplan Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Mehmet Kaplan Wikimedia Commonsissa
Matopää

| Matopää |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°52′13″N, 25°05′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskujoki:  suo-oja Löytälään 
Järvinumero:  14.633.1.027
Mittaustietoja
Pinnankorkeus:  171,5 m  
Pituus:  180 m  
Leveys:  90 m  
Rantaviiva:  0,442 km  
Pinta-ala:  1,046 ha  
Saaria:  ei saaria 
 fiMatopää 
Matopää  on Keski-Suomessa Karstulassa  Kummunperän lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Lammen vedenpinnan korkeus on 171,5 metriä mpy.
Miika Muranen

Miika Muranen (s. 26. huhtikuuta 1983) on suomalainen näyttelijä ja teatteriohjaaja. Tervolasta kotoisin oleva Muranen valmistui Teatterikorkeakoulun ohjauksen koulutusohjelmasta vuonna 2009 ja tämän lisäksi keväällä 2018 hänestä tuli teatteritaiteen maisteri Teatterikorkeakoulun näyttelijäntaiteen koulutusohjelmasta. Pääasiallisesti hän on työskennellyt freelancerina.
Hän on ohjannut lukuisia esityksiä ympäri Suomea sekä näytellyt useissa ammattiteatteriproduktioissa. Myös käsikirjoittaminen kuuluu Murasen työnkuvaan. Ohjaajana hän on tullut tunnetuksi etenkin musiikkiteatteri- ja musikaaliohjauksistaan. Hänen Lahden kaupunginteatterille sovittama ja ohjaama musiikkiteatteriversionsa Hella Wuolijoen klassikkonäytelmästä Niskavuoren naiset keräsi kiitosta vuonna 2013. Murasen musiikkiteatteritulkinta myös toisesta Niskavuori-klassikosta, Niskavuoren nuori emäntä, Pyynikin kesäteatteriin oli kiitelty teos.
Hän on ohjannut muun muassa Lahden kaupunginteatterissa, Tampereen Työväen Teatterissa, Tampereen Teatterissa sekä Jyväskylän ja Vaasan kaupunginteatterissa. Hän on toiminut näyttelijänä muun muassa Seinäjoen kaupunginteatterissa, Kirjurinluodon kesäteatterissa, Tampereen Komediateatterissa, Teatteri Siperiassa ja Kemin kaupunginteatterissa. Murasen käsikirjoittamat nuortennäytelmät Katve sekä Hattaraa ja pelkotiloja saivat kantaesityksensä Ahaa Teatterissa.
Syksystä 2019 Muranen on Rovaniemen Teatterin taiteellinen johtaja.
Aiheesta muualla

Biografia – kuka mie olen? Miikamuranen.com. Viitattu 21:24 15.7.2014.
Metsänahkajäkälä

| Metsänahkajäkälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Nahkajäkälät Peltigerales
Heimo::  Nahkajäkälät Peltigeraceae
Suku::  Nahkajäkälät Peltigera
Laji::  neopolydactyla
Kaksiosainen nimi
 Peltigera neopolydactyla  (Gyeln.) Gyeln. 
Katso myös
   Metsänahkajäkälä Wikispeciesissä   Metsänahkajäkälä Commonsissa 
Infobox OKNimi-testi OK: 
Metsänahkajäkälä (Peltigera neopolydactyla) on nahkajäkälien sukuun kuuluva jäkälä. Sen yläpinta on kuivana siniharmaa tai ruskeanvihreä, kosteana tumman siniharmaa. Alapinnan suonitus on reunoilta vaalea, keskeltä tummempi. Liuskat ovat noin 2–4 senttimetriä leveitä, tasaisia tai aaltoilevia. Se kasvaa kangasmetsien sammalikoissa, kallionseinämillä, vanhojen puiden tyvillä ja kivillä.
Metsänahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2).
Aiheesta muualla

Laji.fi: Metsänahkajäkälä (Peltigera neopolydactyla)
UniProt: Taxonomy - Peltigera neopolydactyla (englanniksi)
Global Biodiversity Information Facility (GBIF): Peltigera neopolydactyla (englanniksi)
Consortium of Lichen Herbaria: Peltigera neopolydactyla (englanniksi)
Italic 7.0, The Information System on Italian Lichens: Peltigera neopolydactyla (englanniksi)
PheroBase: Semiochemicals of Peltigera neopolydactyla (Arkistoitu – Internet Archive) (englanniksi)
Maximiliano Moralez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maximiliano Nicolás Moralez
Syntymäaika: 27. helmikuuta 1987
Syntymäpaikka: Granadero Baigorria, Argentiina
Pelipaikka: hyökkäävä keskikenttäpelaaja
Pituus: 158 cm
Lempinimi: Maxi
Seura
Seura:  Atalanta BC
Pelinumero: 11
Junioriseurat
:  Racing Club
Seurat
| Vuodet | Seura | O | (M) |
| 2005–2007 |  Racing Club | 47 | (8) |
| 2007–2009 |  FK Moskova | 6 | (0) |
| 2008 | →  Racing Club (laina) | 37 | (8) |
| 2009–2011 |  Vélez Sársfield | 72 | (20) |
| 2011– |  Atalanta BC | 112 | (16) |
Maajoukkue
| 2007 |  Argentiina U20 | 16 | (5) |
| 2011– |  Argentiina | 1 | (0) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2015.  Maajoukkueuran tilastot päivitetty 2. helmikuuta 2015.
Maximiliano Nicolás ”Maxi” Moralez (s. 27. helmikuuta 1987 Granadero Baigorria) on argentiinalainen jalkapalloilija, joka edustaa Italian Serie A:ssa pelaavaa Atalanta BC:tä. Oikeajalkainen Moralez on pelipaikaltaan hyökkäävä keskikenttäpelaaja. Hän on pelannut myös Argentiinan jalkapallomaajoukkueessa.
Seurajoukkueura

Moralez aloitti uransa kotimaansa pääsarjan Racing Clubissa, jota hän edusti vuodet 2005–2007. Argentiinan Primera Divisiónissa otteluita kertyi 47 ja maaleja kahdeksan.
Heinäkuussa 2007 Moralez siirtyi tuolloin Venäjän valioliigassa pelanneeseen FK Moskovaan. Hän edusti seuraa vuodet 2007–2009, muttei pelannut liigassa kuin kuusi ottelua. Vuoden 2008 hän vietti kokonaan lainalla vanhassa seurassaan Racing Clubissa, jossa ottleuita kertyi 37 ja maaleja kahdeksan.
Tammikuussa 2009 Moralez siirtyi Moskovasta takaisin kotimaahansa ja Vélez Sársfieldin riveihin. Ensimmäisellä kaudellaan seurassa Moralez voitti Argentiinan pääsarjan clausuran, jonka hän voitti myös kaudella 2011. Kausilla 2010 ja 2011 Moralez pelasi myös seuran paidassa Copa Libertadoresissa, jonka välieriin Vélez Sársfield eteni vuonna 2011.
Elokuussa 2011 Moralez palasi takaisin Eurooppaan, nyt Italian Serie A:han nousseeseen Atalanta BC:hen. Debyytti seuran paidassa tapahtui syyskuussa 2011 Genoa CFC:ää vastaan. Moralez teki tuossa 2-2 -lukemiin päättyneessä ottelussa bergamolaisseuran molemmat maalit. Ensimmäisellä kaudellaan Serie A:ssa Moralez teki 34 ottelussa kuusi maalia. Kaudella 2012–2013 maaleja kertyi yksi 29 ottelussa ja kaudella 2013–2014 32 ottelussa syntyi viisi maalia. Koko Atalanta-aikansa Moralez on ollut seuran avauskokoonpanon pelaaja.
Maajoukkueura

Moralez edusti vuonna 2007 Argentiinan alle 20-vuotiaiden maajoukkuetta pelaten 16 ottelua ja tehden viisi maalia. Hän kuului joukkueeseen alle 20-vuotiaiden MM-kilpailuissa Kanadassa. Hän teki Argentiinan mestaruuteen päättyneessä turnauksessa neljä maalia ollen turnauksen kolmanneksi paras maalintekijä. Moralez valittiin myös kisojen toiseksi parhaaksi pelaajaksi, edellään vain maanmies Sergio Agüero.
Argentiinan jalkapallomaajoukkueessa Moralez debytoi ystävyysottelussa Venezuelaa vastaan maaliskuussa 2011.
Muuta

Vain 160 senttimetriä pitkä Moralez on nykyisin Serie A:n lyhin pelaaja. Hänen lempinimensä onkin frasquito (suom. taskumatti).
Käännös suomeksi
Me & My

Me & My on tanskalainen eurodance- ja purkkapop-duo, jonka muodostavat sisarukset Susanne (s. 1976) ja Pernille (s. 1974) Georgi. Kokoonpano tunnetaan kansainvälisesti parhaiten hittikappaleista ”Dub-I-Dub”, ”Baby Boy”, ”So Many Men” ja ”La La La Superstar” sekä videopelisarjasta Dance Dance Revolution.
Yhtye osallistui vuonna 2007 maansa kansallisiin Eurovision laulukilpailun esikarsintoihin. Vuonna 2009 Susanne edusti Andorraa euroviisuissa omalla kappaleellaan ”La teva decisió (Get a Life)”.